ഭൂമി തട്ടിപ്പ് കേസ് എന്.സി.പി നേതാവിന്റെ ഭാര്യ ഇ.ഡിക്ക് മുന്നില് ഹാജരായി ഭൂമി തട്ടിപ്പുമായി ബന്ധപ്പെട്ട കേസില് നാഷണലിസ്റ്റ് കോണ്ഗ്രസ് പാര്ട്ടി നേതാവ് ഏകനാഥ് ഖാഡ്സെയുടെ ഭാര്യ മന്ദാകിനി ഖഡ്സെ എന്ഫോഴ്സ്മെന്റ് ഡയറക്ടറേറ്റിന് മുന്നില് ഹാജരായി. 2017 ല് പൂനെയില് നിന്നുള്ള ആക്ടിവിസ്റ്റ് ഹേമന്ത് ഗാവാണ്ഡെ നല്കിയ പരാതിയുടെ അടിസ്ഥാനത്തിലാണ് ഇ ഡിയുടെ കേസ്. ഏകനാഥ് ഖഡ്സെ തന്റെ റവന്യൂ മന്ത്രി സ്ഥാനം ദുരുപയോഗം ചെയ്ത് സ്ഥലം വാങ്ങിയെന്നാണ് പരാതി. 40 കോടി രൂപ വില വരുന്ന മൂന്നേക്കര് സ്ഥലം 3.75 കോടി രൂപയ്ക്ക് വാങ്ങിച്ചു എന്നാണ് ആരോപണം. ഒരു ബന്ധുവിന്റെ പേരിലാണ് പൂനെക്കടുത്തുള്ള മഹാരാഷ്ട്ര വ്യവസായ വികസന കോര്പ്പറേഷനിലെ എംഐഡിസി സ്ഥലം രജിസ്റ്റര് ചെയ്തിരിക്കുന്നത്. ഓഗസ്റ്റ് 27 ന് മറ്റൊരു കേസില് നാഷണലിസ്റ്റ് കോണ്ഗ്രസ് പാര്ട്ടി നേതാവ് ഏക്നാഥ് ഖഡ്സെ, ഭാര്യ മന്ദാകിനി ഖഡ്സെ, മരുമകന് ഗിരീഷ് ചൗധരി തുടങ്ങിയവരുടെ 5.73 കോടി രൂപയുടെ സ്വത്ത് എന്ഫോഴ്സ്മെന്റ് ഡയറക്ടറേറ്റ് കണ്ടുകെട്ടിയിരുന്നു. ആസ്തികളില് ഒരു ബംഗ്ലാവ്, മൂന്ന് റെസിഡന്ഷ്യല് ഫ്ലാറ്റുകള്, 4.86 കോടി രൂപ വിലമതിക്കുന്ന വസ്തുക്കള്, 86.28 ലക്ഷം രൂപയുടെ ബാങ്ക് ബാലന്സ് എന്നിവയും ഉള്പ്പെടുന്നു.